இந்தப்பேச்சுவார்த்தையின்போது தோழர் பீற்றர் கெனமன் – வி.பி.யைப்பார்த்து – அவசியமாயின் நல்ல துப்பாக்கி ஒன்றை அரசாங்கத்திடம் பாதுகாப்புக்காக பெறுவது நல்லது – என்று ஆலோசனை கூறினார். அதற்கு – வி.பி. பீற்றரைப்பார்த்து – தெளிவான கொள்கையை கம்யூனிஸ்ட் கட்சி முன்வைத்தால் அதுவே வடபகுதி இடதுசாரிகளுக்கு வழங்கும் தற்காப்பு ஆயுதமாக இருக்கும். அதைவிட நவீன ஆயுதம் எனக்கும் தோழர்களுக்கும் தேவைப்படாது – என்று கூறினார்.